Vijeće učenika

Autor: [Jadranka Oberman-Sebenji](http://os-fkfrankopana-os.skole.hr/blue2/?userid=528), 21. 12. 2017. 15:22

Početkom nove školske godine saziva se Vijeće učenika Škole, prema Statutu Škole. Vijeće na prvoj sjednici bira svog predsjednika i njegovog zamjenika te zapisničara. Ove školske godine za predsjednicu Vijeća izabrana je **Iva Fekete iz 8. b**, a za njenu zamjenicu **Leona Vargek iz 6. a**. Zapisničarka je**Ena Jurišić iz 5. a.**

Vijeće je odabralo i svoj programski odbor koji je radio na planu i programu za ovu školsku godinu. U planu je tradicionalni Frankotalent, jedna ekološka akcija i jedna humanitarna. Ekološku akciju još trebamo osmisliti, a humanitarna će biti usmjerena prema Azilu za pse.

Kao i svake, i ove su godine predstavnici u Vijeću učenika imali mnoštvo prijedloga za unaprjeđivanje škole i školskog života. Neki će se uvažiti, neki su neostvarivi, ali ono što je najvažnije je - **djeca su aktivni dionici  škole i društva!**

 [[više](http://os-fkfrankopana-os.skole.hr/strucna_sluzba?news_hk=5483&news_id=762&mshow=1238#mod_news)]